Putin sutra u Beogradu
Dok vlast očekuje da će Srbija biti jača nakon posete Putina, analitičari ističu da će on doneti i nekoliko otrežnujućih poruka
Dok Beograđani uglavnom razmišljaju o sutrašnjoj gužvi i blokadama saobraćaja, srpski političari i privrednici više su posvećeni onome što će premijer Rusije Vladimir Putin doneti u torbi. Dolazak ruskog premijera u Beograd biće prilika za razgovor o nekoliko tema, a među njima su svakako najvažnija pitanja energetike. Kako kaže analitičar Dušan Janjić, pritisak Evrope i ukidanje akciza na naftne derivate, čime će NIS izgubiti dosadašnje privilegije, svakako će se naći na stolu pred srpskim i ruskim zvaničnicima: Gasovod Južni tok će svakako biti važna tema, gde će, po procenama analitičara, Putin pokušati da uveri rukovodstvo Srbije da je Rusija spremna da realizuje sve svoje obaveze vezane za gradnju Južnog toka u određenom roku. Dušan Janjić smatra da će premijer Putin zastupati interese ruskih kompanija, a kako je precizirao ruski ambasador u Beogradu Aleksandar Konuzin, ruska strana je zainteresovana za saradnju u hemijskoj i farmaceutskoj industriji, kao i u infrastrukturi. Konuzin poručuje da nije sporan ni ruski kredit od 800 miliona dolara: " Ne manje važna tema biće i pitanje dijaloga Beograda i Prištine, i Dušan Janjić očekuje Putinovo pitanje o tome kako Srbija misli da vodi dalje te pregovore: S obzirom na komplikovanu političku situaciju u Srbiji, Janjić ne očekuje da će se ruski premijer svrstavati na bilo koju stranu. Ali će zato biti jako zanimljivo videti kako će ovdašnji politički lideri i njihove stranke reagovati na dolazak Putina, kaže sagovornik Glasa Amerike: Vladimir Putin će se tokom sutrašnjeg dana, između ostalog, sastati sa predsednikom i premijerom Srbije Borisom Tadićem i Mirkom Cvetkovićem. Što se tiče najavljene posete Fudbalskom klubu Crvena zvezda, za sada je vrlo neizvesno hoće li ruski premijer prisustvovati prijateljskoj utakmici ovog beogradskog kluba i ruskog Zenita, dva tima koje povezuje Gaspromnjeft.